
REFERAT
Privind participarea Consiliului Local în calitate coorganizator al manifestării 

Cupa DKMT- Ediţia a IV-a, organizată de Şcoala Generală nr. 18
Şcoala Generală nr. 18 a depus solicitarea nr. SC2006-000524/ 12.01.06 pentru susţinerea financiară a manifestării Cupa DCMT  care se va desfăşura în perioada 28.09- 01.10.2006.
Proiectul îşi propune oferirea de noi şanse de promovare a tinerilor gimnaşti în competiţiile internaţionale, pregătirea lor pentru viitoarele competiţii naţionale şi internaţionale precum şi stimularea şi atragerea copiilor pentru practicarea acestui sport.

Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 3.000 RON, cap.67.02. „Cultură, recreere şi religie” (67.02.05.01. Servicii recreative şi sportive- Sport)
Detalii referitoare la această manifestare se află în materialul anexat.

